
O CARTE FRUMOASA ŞI INSTRUCTIVĂ 


T în cirul şi entuziastul iubitor al culturii 
noastre populare, Nicolae Ciurea-Genuneni, ne 
face plăcuta surpriză de a ne dărui o foarte 
interesantă carte, în care adună la un loc le¬ 
gendele populare care au mai persistat pînă în 
zilele noastre în străvechea Ţară a Loviştei. 
Apărată, ca de nişte uriaşe ziduri de cetate, 
de munţii Făgăraşului, Lotrului şi Căpăţînei, 
Ţara Loviştei — străbătută de cursul Oltului, 
la răsărit de care se află depresiunea intracar¬ 
patică Titeşti iar la apus depresiunea similară 
Brezoi — este una dintre cele mai vechi vetre 
de viaţă românească, atestate de documentele 
istorice. în 1233, principele de Coroană, Bela o 
dăruieşte — cît va fi fost tradusă în realitate 
această danie nu ştim — comitelui de Tăl- 

maci, Corlad. O primă atestare documentară, 
dar reminiscenţele cultivării cerealelor „în ră¬ 
zoare“ — pe terasele de la poalele munţilor 
din preajmă — arată că aici s-a dezvoltat o 
viaţă înfloritoare ţi continuă, încă de pe vre¬ 
mea dacilor. Un document din 1374 menţio¬ 
nează — între feudalii din Ţara Românească 
fugiţi din Transilvania — pe Stoican, nepotul 
lui „Voină de Loviştea“, — ceea ce ne-ar face 
să imaginăm existenţa posibilă a unui vechi 
cnezat al Loviştei. Voievodatul lui Seneslau se 
pare, de asemenea, că şi-ar fi avut centrul în 
depresiunea Brezoi. 

în 1319 documentul dovedeşte că Ţara 
Loviştei era sub stăpînirea românească a dom¬ 
nitorului muntean, Basarab. 

In Ţara Loviştei se pare că s-ar fi aflat 
Posada, locul unde Basarab a cîştigat celebra 
bătălie din 1330, care a consfinţit independenţa 
noului stat al Ţării Româneşti. într-un hrisov 
din 1451, dat de voievodul Vladislav al II-lea, 
sînt menţionate satele Boişoara şi Găujani, 
munţii Stîna Mare, 2ănoaga ş.a., familiile Vîl- 
cu şi Ruhat, — nume care s-au păstrat pînă în 
zilele noastre, în Ţara Loviştei. Iar fragmen¬ 
tele de ceramică aflate la Boişoara ne atestă 

o viaţă locală încă din neolitic, acum cinci- 
şase milenii. 

Un trecut atît de vechi şi de bogat ca al 
Ţării Loviştei nu se putea să nu atragă asupra 
ei numai atenţia istoricilor. în 1934 Ion Conea 
— geograful cu larg orizont istoric şi antropo¬ 
logic, format la şcoala lui Gheorghe Vîlsan — 
i-a consacrat o temeinică monografie: Ţara Lo¬ 
viştei. Studiu de geografie istorică. Iar de cu- 
rînd — în memorialul său atît de viu şi plin 
de substanţă: Medic la Boişoara (1967) — An¬ 
drei Pandrea, pe lîngă multiplele observaţii 
profesionale notate în cei doi ani de stagiu în 
Ţara Loviştei, consemnează tot atît de bogate 
constatări şi meditaţii asupra vieţii şi culturii 
populare a locului. 

Şi iată că acum profesorul Ciurea-Genu- 
neni ne înfăţişează Ţara Loviştei aşa cum tră¬ 
ieşte ea astăzi, în legendă. Sînt aici 27 de texte, 
dintre care 16 culese de autorul însuşi. Ele sînt 
şi cele mai interesante, deoarece — prin lim¬ 
bajul lor, prin indicarea precisă a persoanei 
care le-a povestit şi a datei cînd s-a făcut în¬ 
registrarea — sînt singurele care au aerul unor 
documente folclorice autentice. în schimb, cele 
7 legende reproduse din revistele „Lotrul", a 
Liceului din Brezoi, şi „File vîlcene", a liceului 

„Vasile Roaită“ din Rîmnicu Vîlcea — ca şi cea 
extrasă din volumul Răncurele, al prozatorului M. 
Lungeanu, suit rodul unor veleităţi literare cita¬ 
dine, limbajul lor fiind destul de departe de 
cel folcloric. Un indiciu al apartenenţei lor la 
literatura citadină este şi lipsa oricăror indica¬ 
ţii asupra împrejurărilor în care ar fi fost cu¬ 
lese. Cele trei texte reproduse din volumele a- 
miutite, ale lui Ion Conea şi Andrei Pandrea 
— cu toate că sînt lipsite de datele obişnuite 
ale culegerilor folclorice — se integrează firesc 
în creaţia orală, prin limbajul lor sobru, ca¬ 
racteristic povestitorilor populari. Oricare ar fi 
însă deosebirile între ele, cele 27 legende din 
volumul de faţă sînt autentice în substanţa lor 
şi ne permit să tragem unele concluzii, care ar 
putea interesa atît pe cercetătorii cît şi pe iu¬ 
bitorii literaturii noastre populare. Principalul 
lor interes stă în faptul că — cu excepţia ce¬ 
lor trei texte din volumele lui Ion Conea şi M. 
Lungeanu — sînt înregistrări de dată foarte 
recentă: din anii 1968 — 1970, dovedind o ex¬ 
cepţională vitalitate a legendei populare în stră¬ 
vechea Ţară a Loviştei. Fenomenul îl observase 
şi Andrei Pandrea: „Legende nenumărate, 
vechi, dăruite cu înţelepciunea şi vraja unei arte 
autentice, supravieţuind veacurilor, se povestesc 

în şoaptă la focurile iernii, sau vara sub lună pli- 
nă“. . . însă — cu toată durata şi continuitatea 
milenară a vieţii pe meleagurile Ţării Loviştei 

— să nu ne facem iluzia că din aceste legende 
s-ar putea reconstitui trecutul ei îndepărtat, la 
fel ca în filele unei cărţi de istorie. Legenda 
populară îşi are legile ei artistice proprii, — la 
noi ca şi pretutindeni în lume. Pe oamenii din 
popor, care memorează şi povestesc asemenea 
legende, nu îi interesează isloricitatea faptelor 
pe care le evoca, ci înţelesurile lor morale, va¬ 
loarea lor exemplară pentru caracterizarea unor 
anume împrejurări de viaţă şi a unor anume 
tipuri de oameni. îi interesează lupta eternă în¬ 
tre bine şi rău în viaţa omenirii, străduinţa o- 
mului de a ajunge la o viaţă mai bună, com¬ 
portamentul lui în momentele de mare primej¬ 
die, raporturile dintre stăpîni şi supuşi, expli¬ 
carea unor fenomene ale naturii şi — pe dea¬ 
supra tuturor acestor teme eterne şi universale 

— judecata morală asupra mijloacelor pe care 
le folosesc eroii povestirii, pentru a-şi atinge 
scopul. în felul acesta, legenda este tot atît 
locală ca şi universală, tot atît de veche cît şi 
de actuală. Teme străvechi se întruchipează me¬ 
reu în întîmplări noi, cu eroi dintr-un trecut 
foarte apropiat, legat de cele mai multe ori de 

amintirile personale ale povestitorului, de în- 
timpldri auzite de la părinţi, de la bunici sau 
de la contemporani ai acestora. Ele se aseamănă 
în mod izbitor cu întîmplări din legendele altor 
popoare, adesea foarte depărtate. 

E ceea ce se întîmplă cu legendele din cartea 
de faţă. Adîncimea lor în timp e relativă: majori¬ 
tatea întîmplărilor relatate în ele s-ar fi petre¬ 
cut în secolul trecut; unele ceva mai demult. 
Una singură pare a fi o excepţie: Cula lui De- 
cebal. Dar cercetîndu-i textul cu atenţie, ne dăm 
seama că avem de a face cu o cristalizare foarte 
tîrzie — sub o evidentă influenţă cărturărească 
— a unei teme universale: aceea a comorilor în¬ 
gropate în pămînt sau ascunse sub apă. Unul 
dintre visurile bieţilor oameni săraci de pretu¬ 
tindeni fi din totdeauna a fost acela de a-fi 
schimba soarta prin aflarea unor astfel de co¬ 
mori. Provenienţa lor e atribuită unor perso¬ 
naje fi împrejurări excepţionale, fie din istoria 
îndepărtată pînă aproape de legendă, fie din 
trecutul apropiat. Dar fiindcă aflarea unei astfel 
de comori e un fapt foarte rar, legendele popu¬ 
lare de pretutindeni o condiţionează prin anu¬ 
mite oprelişti, de cele mai multe ori insurmon¬ 
tabile: unele comori sînt „blestemate", fiind a- 
gonisite prin crimă şi jaf; altele sînt puse sub 

blestem de cei care le-au ascuns şi nu Vor ca 
ele să încapă pe mina altora; de cele mai multe 
ori, amintirea locului unde s-ar afla e foarte im¬ 
precisă, cei care le cunoşteau taina nemaiajun- 
gînd să o comunice sau dezvăluind-o doar în 
parte. Acest fel de oprelişti izvorăsc din ideea 
morală că ceea ce nu se obţine prin muncă cin¬ 
stită nu poate aduce fericire, — dimpotrivă, duce 
la vrajbă şi crimă. Pornind de la un autentic 
fond folcloric, Gala Galaction a făurit o operă 
de mare artă, în nuvela Gloria Constantini. Un 
alt şir de oprelişti este generat de străvechi cre¬ 
dinţe despre fenomene şi fiinţe supranaturale, 
care populau imaginaţia oamenilor din trecut, 
lipsiţi de luminile ştiinţei: tăbliţele unde sîut 
ascunse comori s-ar deschide doar într-o anu¬ 
mită zi a anului, dar cel ce pătrunde la ele 
le află păzite de un şarpe sau un balaur; intra¬ 
rea se închide adesea în urma iscoditorului şi el 
rărnîne acolo, ca într-un somn, pînă la viitoarea 
deschidere; flăcări călătoare apar în preajma Lo¬ 
cului unde sînt ele îngropate în pămînt, atrăgîn- 
du-l şi rătăcindu-l pe cel care le zăreşte noaptea. 
In legenda Cula lui Decebal, întîlnim unele dintre 
aceste trăsături universale ale legendei. Decebal, 
învins de „vrăjmaşi“ şi-ar fi ascuns comorile 
într-o peşteră, undeva între Valea Găujanilor 

şi aceea a Boişoarei. O fată „a lui Duroi" — 
nume de familie existînd şi astăzi în satul Gău- 
jani — ar fi găsit deschisă uşa „tainiţei“ şi ar 
fi văzut prin ea „o fată numai şi numai de aur, 
lucrînd la un război de aur, şi saci mulţi plini 
cu galbeni 

Dar uşa s-a închis îndată şi „de-atunci 
nimeni nu-i mai ştie locul“. Povestirea este de¬ 
sigur autentică, înfăţişînd acel amestec de rea¬ 
litate şi fantezie, caracteristic legendei populare. 
Numai numele lui Decebal apare aici ca străin 
în context, dînd impresia că, ar fi înlocuit, sub 
o influenţă cărturărească, numele personajului 
de care a fost legată legenda în părţile locului, 
în tot restul legendelor din Ţara Loviştei nu 
mai apare nici o urmă a regelui dac şi nici ar¬ 
heologia nu relevă pînă acum vreo aşeziire a 
acestuia. Lămurirea ne-o dau variantele intitu¬ 
late Cula lui Duroi — una culeasă de autorul 
volumului de la Nicolae Stoica din Boişoara — 
şi cealaltă de la Pătru Duroi, din Găujani, în 
1970. Aici e vorba de un loc numit „Cula lui 
Duroi“ — probabil că existase acolo o culă, „tip 
de clădire fortificată, frecventă în sec. XVIII“ 
mai ales în Oltenia, dar care nu e menţionat 
nicăieri în documentele pe care le avem despre 
viaţa dacilor. Pe-acolo se afla peştera cu • co¬ 

moara. în prima variantă ar fi intrat în peşteră 
fata Sarafinei Diaconeasa, — să reţinem nu¬ 
mele, fiindcă este acela al unui personaj care 
apare într-alt ciclu de legende despre comori, 
de astă dată ale haiducilor. Nicolae Ciurea-Ge- 
nuneni a procedat foarte înţelept, grupînd le¬ 
gendele pe cicluri avînd aceeaşi temă, şi ne-a dat 
astfel posibilitatea să le comparăm. Fata a găsit 
comoara — fata de aur şi războiul de aur, sacii 
cu galbeni — păzită de „un şarpe mare de aur". 
De spaimă „şi-a pierdut graiul pentru toată 
viaţa". în a doua variantă, cea care ar fi amuţit 
ar fi fost „fata lui Sîmon Duroi", pe cînd fata 
Diacones'u, care o însoţea, ar fi rămas în afara 
peşterii. Pentru îmbinarea de fantastic şi real 
din legendă sînt caracteristice nu numai aceste 
nume cunoscute în Găujani, ale eroilor întîm- 
plarii, dar şi cele trei fotografii avîndu-l ca su¬ 
biect pe însuşi povestitorul ei. Patru Duroi. în- 
tr-una, arată de departe locul „tainiţei", iar în 
alta, el se afla împreună cu autorul volumului 
chiar în faţa intrării într-o peşteră reală în care 
„se zice că a intrat fata lui Sîmon Duroi la co¬ 
moară", dar acum nu se mai poate pătrunde 
fiindcă „s-a dărîmat sghiabul". Unul dintre me¬ 
ritele mari, de astă dată cu totul inedit, al cule¬ 
gerii lui N. Ciurea-Genuneni este acela că — 

dîndu-şi seama de utilitatea ştiinţifica a con¬ 
fruntării legendelor cu realitatea — îşi însoţeşte 
textele cu tot ceea ce ar putea înlesni această 
confruntare: fotografii ale locurilor, ale povesti¬ 
torilor, ale ruinelor despre care se povesteşte, 
copii de documente din .arhive, referitoare la 
întîmplările relatate, reproduceri de tablouri vo- 
tive din bisericile ctitorite de eroii lor etc. Este 
pentru întîia dată la noi cînd ni se dă o largă 
posibilitate de a cerceta ştiinţific împrejurările 
reale care ar fi putut da naştere legendelor, felul 
în care ele s-au integrat în structura artistică 
universală a acestei specii a literaturii populare, 
şi modul cum a funcţionat imaginaţia creatoare 
a povestitorilor din popor. Astfel, raporturile 
dintre ficţiune şi realitate, precum şi structura 
artistică constantă a legendei se întrevăd şi mai 
clar în ciclul povestirilor despre comorile ascun¬ 
se de haiduci. în prima dintre ele, preambulul 
are toate aparenţele unor fapte reale. E vorba 
de ceata lui Trancă, care-şi avea „pe timpuri “ 
ascunzişuri pe muntele Foarfecă şi prăda „pe 
boierii care treceau pe le Streaja“. Uneori pu¬ 
neau mîna pe banii „birului către turci", prin 
urmare e vorba de existenţe anterioare domniei 
lui Alexandru loan Cuza. De aici însă începe 
ficţiunea: la peştera unde îşi ascundeau como- 

rile nu se putea ajunge decît prin căţărarea pe 
„un pin înalt". Imbătrînind, haiducii au tăiat 
pinul şi s-au jurat să păstreze taina. Comoara 
ar fi păzită de „un şarpe mare de bronz". Prin 
aceste oprelişti ne apropiem de stratul arhaic 
al legendelor, dar pinul ca arbore şi bronzul ca 
material preţios au intrat foarte recent în lim¬ 
bajul literaturii populare. în schimb, povestirea 
despre Sarafina Diaconeasa — gazdă de haiduci 
pare a nu avea nimic fabulos. Personajul a exis¬ 
tat realmente, e menţionat în trei documente, 
reproduse fotografic, în ilustraţia legendei. Dar 
pe cînd documentele sînt din anii 1861 şi 1872, 
unul fiind semnat de Sarafina însăşi, iar cele¬ 
lalte de Mariţa, fiica ei, povestitorii din Boi- 
şoara evocaţi de Andrei Pandrea vorbesc des¬ 
pre o femeie, Diaconeasa, care ar fi fost gazdă 
de „lotri", „în urmă cu cîteva sute de ani". în 
1962, Andrei Pandrea află încă în fiinţă — deşi 
părînd cea mai veche casă din Boişoara, local¬ 
nicii susţinînd că ar avea vreo 300—400 de 
ani — locuinţa Diaconesii, lingă gospodăria lui 
Chirigescu. O cercetează pe îndelete din piv¬ 
niţă pînă sus, descoperind şi ascunzătoarea hai¬ 
ducilor din încăperile ei, mascată de un perete 
dublu. în fotogra fia făcută de N. Ciurea-Genu- 
tieni în 1970, nu apare decît un fragment de 



zid din bolovani, aflat „in vecinătatea gospo¬ 
dăriei lui Nicolae Cbirigescu“. în preajma sa¬ 
tului Titeşti, o piatră cu 12 cruci încrustate pe 
ea e pusă în legătură cu comorile pe care le-ar 
fi îngropat, în apropierea ei, 12 haiduci. Deşi 
se ştie că ele ar fi fost ascunse la 12 paşi distanţă 
de piatră, nu se pot dibui căci nu se cunoaşte di¬ 
recţia numărătorii paşilor. După o altă legendă, 
localităţile Voineasa, Ciungei, Malaia şi Brezoi 
ar fi fost întemeiate de cei patru „vătafi“ ai 
cetelor în care s-au împărţit haiducii, cînd s-au 
hotărît să fie oameni de treabă: Voinea, Ciungu, 
Mălai şi Breazu. De fapt, avem de a face aici 
cu simple etimologii populare: Voineasa, ca nu¬ 
me nu derivă din Voinea, ci e probabil numele 
unei foste stăpîniloarc a locului, — formă si¬ 
milară cu Băneasa, Mîntuleasa etc; Ciunget, de 
asemenea e o denumire frecventă pentru rariş- 
tile cu arbori curăţaţi de ramuri, sau tăiaţi pînă 
aproape de faţa pămîntului, — formă similară 
cu brădet, loc cu brazi; făget, întindere acope¬ 
rită cu fagi etc. Legenda bisericii din Boişoara, 
se integrează în ciclul universal al povestirilor 
despre comori ascunse sau aflate prin abaterea 
unor rîuri (legenda Nibelungilor). Marian Gi- 
nerică şi Antonie Teleabă ar fi găsit o asemenea 
comoară şi din bogăţia ei ar fi ridicat biserica. 

Pisania ei indica anii 1853—1857 ai construc¬ 
ţiei. Frescele votive ale ctitorilor îi înfăţişează 
de-o parte pe Antonie Teleabă şi soţia lui, iar 
de altă parte pe Marian Mitrescu şi soţia lui. 
Veşmintele lor ţărăneşti au totuşi un aer somp¬ 
tuos, o stilizare hieratică de mare efect. 

Rarităţi istorice cunoscute se îmbracă în 
cele mai surprinzătoare forme epice. Bunăoară, 
fenomenul ştiut al strămutării vechilor sate de 
pe înălţimi la poalele munţilor, spre locurile mai 
blînde ale văilor şi şesului, ia uneori şi în Loviş- 
tea chipul legendei. Tîrgul de la Titeşti s-ar fi 
întemeiat fiindcă la nedeile de pe muntele vecin 
ar fi început zmeii de pe vîrful Negoiului să 
răpească fete; satul Drăgăneşti s-ar fi strămutat, 
coborînd pe Olt, fiindcă în vechea aşezare un 
urs ucis ar fi adus ciuma. 

Dintre cele trei legende despre Piatra Fe¬ 
tei, cea dintîi caută explicaţia strămutării tîr- 
gului de sf. llie din „vîrful Nedeiului“ pe 
„cîmpul Polovragilor". In acelaşi timp explică 
mitic şi culoarea ciudată a stîncii cu acest 
nume: roşie şi albastră bătînd în verde. O fată 
fusese răpită de „zmei“ din mijlocul oamenilor 
veniţi la tîrg şi dusă lîngă stîncă, unde au fost 
trăsniţi şi ei şi fata. Din sîngele lor s-a colorat 
piatra. Intr-o variantă, fata ar fi fost răpită de 



lele şi zdrobită de stîncă. A treia variantă, in 
schimb, n-are nimic fabulos: piatra a fost colo¬ 
rată de sîngele unui cioban ucis de oamenii boie¬ 
rului, cu a cărui fată fugise în munţi. 

Conflictele între oamenii locului şi egu¬ 
menii mănăstirii Cozia — care tindeau să-şi 
sporească averile şi pămînturile în paguba ob¬ 
ştilor rnoşneneşti — se concretizează artistic în 
motivul clopotului prăbuşit în adîncimea apelor, 
de largă circulaţie folclorică europeană, motiv 
apărînd într-una dintre baladele lui Gh. Asachi 
şi generînd, între altele, celebra dramă a lui 
Gerhardt Hauptmann, Clopotul scufundat. Le¬ 
genda culeasă în 1970, cu varianta ei, atestă în 
Ţara Loviştei o existenţă îndelungată. Intr-un 
dicţionar geografic din 1893 se înregistrează 
spusele oamenilor că, într-una dintre strîrntorile 
cursului Oltului, numită La Clopot, s-ar fi pră¬ 
buşit un clopot uriaş. în cartea de faţă, o foto¬ 
grafie recentă înfăţişează locul care şi astăzi se 
numeşte la fel. 

Legendele întreţin astfel cu realitatea un 
dialog plin de fantezie; cînd se apropie de ea 
cu amănunte surprinzător de exacte, cînd se în¬ 
depărtează de ea pe căile cele mai năstruşnice. 
Iată legenda schitului Cornetu. Ea spune că — 
pe locul unde se află azi schitul, durat în 1666 

de vel vornicul Mureş Băjescu şi soţia sa Maria 
— un boier ar fi ctitorit o bisericuţă din lemn, 
în amintirea soţiei lui, ucisă de „lotri" pe cînd 
fugeau în munţi de frica turcilor. Dar docu¬ 
mentul din 1610, reprodus alături de fotografia 
de azi a schitului, dovedeşte că atunci exista o 
mănăstire de călugări numită tot Cornetu. Des¬ 
pre un vînător vestit, Florea Ionescu, legendele 
povestesc că a împuşcat un „balaur" atît de 
mare încît vînătorul trecuse apa Latoriţei, mer- 
gînd pe el ca pe o punte, crezîndu-l trunchi de co¬ 
pac. Biserica din Ciunget e ctitorită de el şi de so¬ 
ţia sa Floarea şi de cei doi feciori ai săi, în 1861. 
In tabloul votiv, unul dintre feciori este zugră¬ 
vit cu puşca în mină iar în imaginea lăcaşului 
pe care-l înalţă ei în palme, după tradiţie, Flo¬ 
rea Ionescu e înfăţişat împuşcînd nu un balaur, 
ci un cerb. 

Volumul se încheie cu legenda Cele şapte 
fete cu părul galbăn, o unică bijuterie artistică, 
ieşită din darul de poet al povestitorului Nicolae 
Sarafin. Dar tot ceea ce ar apare aici ca rodul 
fanteziei lui poetice se înscrie riguros, pînă la 
amănunte, în cadrul tradiţional al credinţelor 
despre lele. Versurile pe care-şi aduce aminte 
că le cîntau frumoasele fecioare, noaptea pe lună, 
aşa cum le văzuse cînd era copil, se află ai- 

doma în culegeri folclorice de acum o jumătate 
de secol. 

Prin modul ingenios în care a fost alcă¬ 
tuită, cartea profesorului Nicolae Ciurea-Genu- 
neni ne oferă astfel multiple prilejuri de excursii 
instructive în lumea legendelor populare româ¬ 
neşti. 



ALESĂTURĂ DE CUVINTE 
PENTRU LOVIŞTEA 


ară de legende, împărăţie a munţi¬ 
lor, plai strămoşesc al păstorilor, 
vechi şi curat leagăn al românis¬ 
mului, cronică de viaţă şi de luptă 
a unor oameni frumoşi la su t flet, 
grai şi port; ţară în care hălădu- 
iau cetele de haiduci ale lui Trancă sau Stan; 
ţară cu mii de comori ascunse în peşteri 
şi păzite de şerpi mari de aur, aramă sau 
bronz . . . Mireasă dintotdeauna frumoasă, ale 
cărei veşminte sînt ţesute cu firul de aur al 
cîntecului, cu firele de iarbă ale plaiului, cu 
frunzele codrului, cu susurul izvoarelor şi frea¬ 
mătul brazilor . , . 

Oricît de multe definiţii am da Loviştei, 
n-am putea reda totul, deoarece frumuseţea ei e 
infinită. Aici este infinit totul. E infinită setea 
de nou a locuitorilor, hărnicia lor în crearea nou¬ 
lui. E infinită înţelepciunea bătrînilor, pe care nu 
o dată i-am ascultat pînă la miez de nopţi, 
l-am ascultat cu nesaţ şi uimire.. . Cîtă istorie 
nescrisă cunosc bătrînii din Boişoara sau 

Titeşti, Ciunget, Malaia sau Voineasa!. . . Prin 
ei, istoria fiecărui munte, a fiecărui loc din acest 
plai mirific e vie şi proaspătă ca apa izvoarelor. 

Am intrat în grădina fermecată a Loviş- 
tei şi am cules pentru dumneata, cititorule, un 
buchet din rarile flori ce au fost sădite de-a lun¬ 
gul veacurilor din suflet în suflet, din grai în 
grai. 

Dacă pentru masa de cititori aceste legende 
constituie un dar, pentru profesori şi elevi — 
o călduroasă invitaţie la o intensă activitate de 
culegere şi cercetare a folclorului loviştean. 

Să fim harnici, pe măsura marelui meş¬ 
ter — Poporul. 

Autorul 



PIATRA FETEI (I) 


înainte vreme se făcea de sf. Ilie tîrg în 
vîrful Nedeiului. 

într-un an s-au pomenit oameniii cu doi bă¬ 
ieţi frumoşi, care au început să joace în tîrg 
lîngă o fată, unul de-o parte şi altul de alta. 
După ce au gătat jocul, au zburat amîndoi cu 
ea, ducînd-o în ţancurile de piatră, în muntele 
Răpezîle-Părăginosu. Părinţii fetei au şi plecat 
din tîrg în căutarea ei. Şi-au mers ei aproape o 
jumătate de zi, pînă ce au ajuns deasupra ţancu- 
rilor de piatră. Zmeii veniseră cu fata pînă la 

mijlocul unui ţanc mare de tot, pe unde ou se bă¬ 
gau decât caprele sălbatice. Aici era un fel de priv- 
lac. Unul stătea de-o parte şi altul de alta şi o su- 
gcau de piept. Fata ţipa de răsuna tot muntele. 
Părinţii o auzeau. Ei se rugau la Dumnezeu să-i 
trăznească pe toţi trei, să n-o mai audă barim 
ţipând. Rugîndu-se ei şi plângând, a ieşit un nor 
alb şi i-a trăznit atât pe zmei cât şi pe fată. De¬ 
odată au pornit pe piatră şiroaie de sânge. Sân¬ 
gele zmeilor era verde, iar al fetei roşu. De- 
atunci această piatră s-a numit Piatra fetei, iar 
târgul nu s-a mai făcut ân vârful Nedeiului. S-a 
mutat în câmpul Polovragilor şi se ţine ca şi 
înainte, de sf. Ilic.’ 



PIATRA FETEI (II) 


Cică odată, într-o vară, la tîrgul de pe 
vîrful Nedeiului s-a înfiripat o dragoste puter¬ 
nică şi curată între un cioban mîndru şi viteaz 
şi o fată de boier, despre a cărei frumuseţe se 
dusese vestea pînă departe. 

Boierul se împotrivea cu tărie şi nu voia 
să accepte în ruptul capului ca fata lui să se 
însoţească cu un simplu cioban. Cu toate opre¬ 
liştile şi ameninţările crudului tată, fata s-a lă¬ 
sat răpită de alesul inimii ei. 

Cei doi tineri, dornici de fericire, au fu¬ 
git cu gîndul de a se căsători. Dar boierul cel 
rău a şi trimis pe urmele fugarilor o ceată de 
flăcăi şi bărbaţi înarmaţi, care i-au atacat în 
timp ce se îndreptau spre biserica din Coasta 
Bengî.* Se încinge o luptă pe viaţă şi pe moarte. 
Ciobanul încearcă să apere fata cu preţul vieţii 
lui, dovedind astfel, încă o dată puritatea şi 
credinţa marii sale iubiri. El este rănit şi moare. 

Faţa îşi pierde şi ea viaţa în apriga luptă, 
fiind izbită cu capul de stînca lîngă care era 
într-un lac de sînge corpul iubitului ei. 

Dar nici moartea n-a putut fi stavilă celor' 
doi tineri. Prin moarte, sîngele albastru al fetei, 
atît de nobilă prin sentimentele ei, s-a unit cu 
sîngele roşu al ciobanului, iar stînca a căpătat 
din acea zi o culoare ciudată: galben roşcată cu 
reflexe albăsrii . 2 


* Ion Conca, plaiul şi muntele în istoria Ol¬ 
teniei. în „Oltenia'', Ramuri Craiova, 1943, pag. 
85: Harta austriacă din 1791 ne arată, pe mun¬ 
tele Coasta Bengî, aproape de izvoarele Lotru¬ 
lui, deci în plină inimă a munţilor din acest 
loc, o biserică. In ea — îţi vor spune şi astăzi 
bătrînii din satele de pe Lotru, din cele de 
sub munţii Olteniei, din satele mărginene ale 
Sibiului — în ea se cununau, pînă mai acum 
cîteva zeci de ani, păstorii şi băciţelc care „se 
luau din nedee", din nedeile acestea care se 
ţineau mai pe toţi munţii mai de seamă din 
această regiune începînd cu Sînzîienele (24 iu¬ 
nie) data serbării urcatului turmelor la munte 
şi sfârşind cu sf. Măria Mică, data extremă a 
coborâtului din munţi. 





PIATRA FETEI (III) 


La vîrfu’ Iu Ncdei, tocmai la Obîrşia La- 
toriţî, se făcea tîrg de sf. Ilie. Veneau mulţ’ 
ciobani după munţ’. 

îmi spuneau şi mie ăi bătrîni că ăle sfinte 
au luat o fată de acolo din tîrg şi s-au dus cu ea 
pe valea Latoriţî-n jos, aproape de Prejbeni şi 
au spoit-o de-o piatră. Şi acum, se vede piatra 
spoită în roşu cu sîngele fetei. 

Ale sfinte cînd s-au dus în tîrg, erau îm¬ 
brăcate ca fetele din munţî noştri. Nimeni, nu 

le-a cunoscut. Au jucat ele ce-au jucat şi pă 
urmă au luat-o pă fată. Au zburat cu ea. Dc- 
atunci a luat lumea frică şi nu s-a mai ţînut 
tîrg la vîrfu’ lu Nedei. : ’ 




LEGENDA TIRGULUI DE LA TITEŞTI (I) 

Dc mull, dc mull se făcea tîrg sus pe 
muntele Faţa lui sf. Ilie, unde veneau oameni 
cu mărfuri de pe la Sibii şi Avrig, de la Aref 
şi Curtea de Argeş. Intr-un an, au venit doi 
zmei din vîrful Negoiului. Ei erau îmbrăcaţi la 



fel ca şi oamenii. în mîini aveau bice, cum â- 
veau chirigii. Numai la picioare se deosebeau. 
Le aveau sub formă de copită de cal. Zmeii au 
răpit două fete din tîrg şi au zburat cu ele în 
vîrful Negoiului, la Poiana zmeilor. 

Nimeni nu le-a mai putut scăpa. Acolo 
ei le-au omorît. De-atunci s-a desfiinţat tîrgul 
din acel loc şi s-a mutat în Dealul Mlăcii, la 
Titeşti . 4 










MOTIVUL RĂPIRII FETELOR 
DE CĂTRE ZMEI ESTE INTÎLNIT 
ŞI IN CÎNTECUL: 


Foicica şi-o cicoare 
Lasă-mă măicuţă-n şezătoare 
Pîn’ cocoşii vor cînta 
Şapte fuse ţi-oi umplea. 

— Nu te las, fetiţa mea, 

Tu eşti tare frumuşea 

Şi vin zmeii de te ia. 

Iar fata se tot ruga 
Se ruga ş-a doua oară, 

Se ruga ş-a treia oară 
Maică-sa se supăra 
Şi din gură blestema: 

— Du-te, vie să nu mai vii! 
Iară fata se gătea, 

In şezătoare pleca 
Ea în casă cînd intra, 

Bună seara că dădea, 

Toată lumeia-i mulţumea, 
După masă se-aşeza 
Şi torcea, torcea, torcea. 
Trei junoi în cas’ intra 
Trei junei, feciori de zmei 
Ochii roată şi-i făceau 
Lîngă fată se duceau 
Peste fus mereu îi da 
Şi diin gură aşa-i zicea: 

— Toarce, fată, şi te-ntoarce 
Şi-ţi aruncă ochii-ncoace 
Iară fata aşa zicea: 

— De junei sînteţi junei, 

Dar vi se văd coadele, 
Coadele, copitele. 

Şi pe fată mi-o poftea, 

Hora-n cas’ loc nu avea 
Şi afară că ieşea 
De trei ori hora-nvîrtca, 

Cu fata la cer zbura 
Şi mi-o duse într-un brad 
Şi acolo-i făcu pat 
Şi-i făcu furcă de rug 
Şi caierul de urzicăm 
Iară fata aşa zicea: 

— Fă, Doamne, de-uii rîu repede 
Pe la poarta mamei mele, 

Ca să vadă 

Şi să-mi creadă 

Cît am fost de blestemată 

Că de zmei răi sînt furată'. 



VI - /ŢV 



LEGENDA TlRGULUI DE LA TITEŞTI (II) 


Povestesc bătrînii că vechiul bîlci care 
avea loc pe muntele F'aţa lui sf. Ilie s-a mutat 
jos în Titeşti, fiindcă a venit o dată un leu* şi 
a furat o fată din horă, speriind lumea de a 
fugit care încotro. De atunoi nu s-a mai făcut 
bîlci în Faţă... A fost un bîlci mare, bîlci de 
două ţări. Mai înainte se cunoştea bine drumul 
pe unde veneau Ungurenii de dincolo, pe mun¬ 
tele Călugăru şi pe Vemeşoaia. Ţinea o săptă- 

mînă acolo sus, în răcoare. Juca lumea şi pe¬ 
trecea în voie. Era şi bîlci adevărat, bîlci de 
mărfuri, da’ mai cu seamă bîlci cu petrecere şi 
veselie multă, bîlci de tineret 6 . 


In apropierea muntelui Faţa lui 
există un munte numit Leu. 


sf. Ilie 



LEGENDA BISERICII DIN BOIŞOARA 


Se zice că era unu’ Marian Ginerică* din 
Boişoara. Acesta a plecat într-una din zile cu 
mai mulţi oameni din neamul său, printre care 
era şi Antonie Teleabă, să aducă bîrne pentru 
casă din muntele Marginea-Clăbucet. La re¬ 
întoarcere au stat cu boii la adăpat. în timp ce 
adăpau boii, în izvorul Marginii, au văzut ieşind 
la suprafaţă toarta unui cazan de aramă. 

S-au apucat cu toţii şi-au abătut cursul 
apei. După aceea, au săpat în albia izvorului 

pînă cc au dat dc cazan. Cazanul era plin cu 
galbeni. Nu l-au putut lua atunci cu ci în sat, 
însă pentru a nu fi găsit dc altcineva, au dat 
drumul apei peste el. 

A doua zi. Marian Ginerică, împreună cu 
fraţii şi cumnaţii săi, a ieşit la munte şi a dez¬ 
gropat cazanul cu galbeni. Ajunşi în sat, au dat 
dc ştire tuturor că au găsit o comoară. Cu 
aceasta ci au construit biserica Sf. Treime, care 
există şi astăzi în satul nostru . 7 















Frescă (Biserica din Boişoara) 









CULA LUI DECEBAL 


Boişoara a fost timp de nouă zile capitala 
lui Decebal ... învins de vrăjmaşi, Decebal 
împăratul s-a tras în munţii noştri, unde duş¬ 
manii d-au fost pierdut urma. Oastea lui era 
sfîrşită de luptele grele şi oamenii noştri, din 
Boişoara, au îngrijit-o şi au hrăniţ-o, ca oştenii 
să fie iar gata de luptă... Prânzind dragoste de 
boişoreni şi văzîndu-i oameni de taină, împăra¬ 
tul i-a întrebat unde să-şi îngroape comorile, că, 
fugdnd de-acolo din ţara lui, şi-a luat cu el şi 
comorile... 

Sfătuindu-se cu găujănenii, boişorenii au 
hotărît că loc mai bun şi mai ferit ca peştera 
aflată la locul de împreunare a apelor Găuja- 
nilor cu Boişoara nu se mai află. Şi acolo ar fi 
ascuns oştenii împăratului comoara: o fată nu¬ 
mai şi numai de aur, lucrînd la un război de 
aur şi saci mulţi plini cu galbeni. Şi, plecînd din 
Boişoara, Decebal împăratul le-a mulţumit boişo- 
renilor şi i-a omenit cu aur şi argint. Azi nu 
mai ştie nimeni unde-o mai hi cula lui Decebal. 

Dar o fată a lui Duroi, umblînd odată pe aici, 
pe lingă moara lui Pancioi a nimerit-o. A des¬ 
chis uşa tainiţei şi-a văzut sticlind şi strălucind 
comoara, dar uşa s-a închis la loc şi de atunci 
nimeni nu mai ştie locul . 8 



CULA LUI DUROI (I) 


în apropierea drumului dintre Boişoara şi 
Grebleşti este un loc numit Cula lui Duroi. Se 
spune că în vremurile de demult era aici o peş¬ 
teră în care îşi ascunsese Decebal o parte din 
comorile sale, pentru a nu fi găsite de romani. 
Odată, a intrat în această /peşteră fata lui Sara- 
fina Diaconeasa din Boişoara. Gura peşterii fiind 
prea mică, ea a intrat pe brînci, tîrîndu-se vreo 
cîţiva paşi. Dup’aia a putut să meargă în pi¬ 
cioare, deoarece peştera se lărgea din ce în ce 



mai mult. Cînd a deschis-o, deodată a apărut 
un şarpe mare de aur. Şarpele era pe nişte arcuri, 
care erau în Legătură cu uşa. Cînd deschidea ci¬ 
neva uşa, imediat apărea şi el şi stătea lîngă o 
grămadă de bani din aur. Fata de spaimă şi-a 
pierdut graiul pentru toată viaţa. Ea s-a dus re¬ 
pede acasă şi le-a povestit părinţilor, prin sem¬ 
ne, tot ce a văzut în peşteră. Se zice că în afară 
de şarpe şi de grămada de bani — din care reu¬ 
şise să ia cîţiva în poală — ar fi văzut un răz¬ 
boi de ţesut din aur. La el ţesea o fată nemaipo¬ 
menit de frumoasă şi era tot din aur . 9 



CULA LUI DUROI (II) 


într-o zi de paşti, fata Diconesii a venit să 
ia fata lui Sîmon Duroi să meargă la comoară. 
Şi s-au luat amîndouă şi au venit la uşa comorii. 
Şi fata Diconesii a spus lu fata lui Sîmon să in¬ 
tre ea înainte că vine şi ea după ea. Şi a mers 
fata lui Sîmon înainte şi fata Diconesii după ea. 
Şi fata lui Sîmon s-a dus pă gang în jos pînă la 
comoară. Şi fata Diconesii cînd a văzut că e 
întuneric a rămas. I-a fost urît, nu s-a mai dus 
după ea. Fata lui Sîmon cînd s-a ivit acolo în 
faţa comorii a văzut luminînd ca soarele... A 
văzut şase grămezi de piatră nestemată şi şase 
grămezi de aur şi fată de aur în război ţesînd 
şi sucală de aur, şi vîrtelniţă şi cloce cu pui de 
aur, şi patru butoaie cu spirt şi cu ţăvi din una 
în alta ca să se pritocească spirtul dintr-un bu¬ 
toi în altul, şi multe talcîmuri împărăteşti şi un 
balaur de aramă încolăcit peste toate vistăriilc 
lui Decebal. 

Fata, după ce a privit peste tot, a luat o 
poală de bani şi s-a retras cu spatele îndărăt 
tot cîte-o ţîr’, fiindcă a zărit balaurul încolăcit 
peste tot ce era acolo. Şi trăgîndu-se a călcat 

pe-o clapă, pe pragul uşii şi atunci balaurul s-a 
ridicat şi a mişcat tot şi a deschis gura s-o-mbu- 
ce. Şi atunci a scăpat banii jos în pragul uşii. Şi 
a ieşit cu două ruble de aur în opincă şi a ve¬ 
nit mută acasă. N-a mai putut vorbi şi a po¬ 
vestit lui tat-so, prin arătate, tot ce a văzut 
acolo. Şi a mai trăit şase săptămîni şi a murit. 

Fata Diconesii a aşteptat afară pînă a ie¬ 
şit fata lui Sîmon Duroi. 

Tatăl meu Pătru cu moşu Toma au arat 
pe deasupra comorii, aici pe gruiu ăsta dintre 
Valea Boişorii şi Valea Găujanilor. Arînd ei, 
s-a oprit plugu într-o ţavă de aramă şi au să¬ 
pat după ea amîndoi şi au rupt-o. Aia era răsu¬ 
flarea peşterii în care era comoara. 

Cînd eram eu mic, de nouă-zece ani, mă 
puteam băga în peşteră pe brînci. Acum abia 
se mai vede intrarea, fiindcă s-a dărîmat sghia- 
bul . 10 









COMORILE HAIDUCILOR 


Pe timpuri, sălăşluia prin ascunzişurile 
muntelui Foarfecă ceata de haiduci a lui Tran- 
că*. De multe ori aceşti baiduoi prădau pe bo¬ 
ierii care treceau pe la Streaja, pe poteca îngustă 
ce şerpuia peste munte; de multe ori puneau 
mîna pe galbenii adunaţi pentru împlinirea bi¬ 
rului către turci. 

Mulţi galbeni împărţeau haiducii celor 
goi şi flămînzi, celor neputincioşi, dar cei mai 
mulţi îi ascundeau într-o peşteră tainică, situată 
într-un loc stîncos şi la mare înălţime. Peştera 
avea şiretlicurile ei: ca să fi putut intra în ea, 
trebuia să te caţări pe un pin înalt. De sute de 
ori au străbătut haiducii drumul din pin în peş¬ 
teră şi de acolo pe pămînt. 

Vremea se scurgea şi în peşteră se adunau 
comori de aur şi pietre preţioase. Mulţi dintre 
haiduci îmbătrîniseră şi puterile cetei scădeau 
din ce în ce mai mult. într-o bună zi s-au adu¬ 
nat cu toţii, au intrat în peşteră, au rînduit 
pentru ultima oară comorile, şi-au jurat credinţă, 
apoi, coborînd, au tăiat pinul cel înalt, încer- 
cînd să şteargă orice urmă a trecerii lor pe a- 

colo. Dar, mai tîrziu, unul dintre haiduci, cînd 
se afla pe patul de moarte, a spus celor apro¬ 
piaţi taina peşterii din muntele Foarfecă. Şi-au 
fost oameni care, auzind de comorile haiducilor, 
au plecat în căutarea lor dar. .. nu le-au găsit. 
Unii dintre ei s-au prăpădit, căzînd în alte peş¬ 
teri sau prăvălindu-sc de pe munte. Şi chiar 
dacă cineva ar fi dat peste peşteră, n-ar fi pu¬ 
tut lua comorile aşa uşor. Se zice că la intrare 
veghează zi şi noapte un şarpe mare de bronz ... 11 


* Haiducul Trancă stătea în Romani. Era în¬ 
surat cu Mărcuţoaia din Voineasa. După ce a 
murit el, Mărcuţoaia a plecat din Romani şi 
a venit la Voineasa cu multă bogăţie. A adus 
banii ascunşi în iebîncile cailor (Inf. Constan¬ 
tin Iacob Vangu, 85 ani, Ciunget, 1970). 



SARAFINA D1ACONEASA — 
GAZDĂ DE HAIDUCI* 


Multă bogăţie a strîns pe seama haiduci¬ 
lor o femeie văduvă din Boişoara, numită Sara- 
fina Diaconeasa. Ea era gazda cetei de haiduci 
a lui Stan. Aceştia jefuiau pe tolvarii din Ar¬ 
deal care veneau peste munţi cu mărfuri ca să 
le vîndă prin satele Loviştei. 



Tolvarii aduceau în tolvele lor opinci, pă¬ 
lării, chimire, curele de înoins pentru chimire, 
bumbac şi armiei. 

Sarafina Diaconeasa, fiind în legătură cu 
haiducii, îi ademenea pe tolvari ca să rămînă 
peste noapte la ea. Casa Sarafinei avea patru 
hodăi. Una dintre ele era însă în aşa fel făcută 
incit nu se putea observa nici din afară şi nici 
dinăuntru. Nu avea nici o fereastră. Nu avea decît 
o uşă mică, într-unul din pereţii interiori ai ca¬ 
sei şi era tot timpul acoperită cu o zăveadă. în 
acea chilioară, luminată cu aţă în seu de vită, 
stăteau ascunşi haiducii ca nu cumva să dea po¬ 
tera peste ei. 

în hodaia din stînga cum intri, erau pri¬ 
miţi dc fiecare dată tolvarii. Haiducii ieşeau din 
chilioara lor imediat ce erau anunţaţi de Sara¬ 
fina şi se duceiau, peste tolvari, înarmaţi pînă-n 
dinţi. După ce-i omorau pe aceştia îi aruncau 
în pivniţă, printr-o tarabă, care era făcută după 
uşă, special pentru acest lucru. 

Mai tîrziu haiducii au fost descoperiţi de 
un rudar care umbla cu linguri de vînzare. A- 
pucîndu-1 o dată noaptea în Boişoara şi simţin- 
du-se obosit peste măsură, s-a rugat de Sarafina 
Diaconeasa să-l găzduiască pînă dimineaţa. 

La început Sarafina nici n-a vrut să audă, 
însă pînă la urmă s-a înduplecat şi l-a lăsat să 

doarmă pe prispă. Şi-a aşternut rudarul haina, 
şi-a pus căpătîi traista în care avea lingurile şi 
s-a culcat. După cîteva clipe aude prin curte 
tropăituri de cai şi şoapte din ce în ce mai 
multe. Venise Stan cu ceata lui. Sarafina Dia- 
coneasa a ieşit repede în întîmpinarea haidu¬ 
cilor şi i-a asigurat că nu c nici un pericol. 

Urcîndu-se pe prispă, haiducii au şi dat 
cu ochii de rudar. 

— Cine este ăsta şi ee caută aici? — în¬ 
trebă Stan — că-1 omor! 

— Fii liniştit, dragul meu, că e un amărît 
de călător, îi spune Sarafina Diaconcasa. 

Tot timpul cît a stat ea de vorbă cu hai¬ 
ducii, rudarul s-a făcut că doarme adînc. Sfo¬ 
răia de ziceai că a dat în somnul morţii. 

Haiducii, crezînd că el doarme şi că nu 
i-a simţit, au intrat liniştiţi în casă. Rudarul, 
speriat de cele auzite, şi-a luat doar traista şi 
a fugit. Pe unde mergea, pe acolo spunea că la 
Sarafina Diaconeasa e gazdă de haiduci. 

Dimineaţa de noapte, cînd s-au sculat hai¬ 
ducii, ia-1 pe rudar de unde nu e. I-au găsit 
doar haina. Stan, văzînd că nu e Lucru curat cu 
rudarul, s-a adresat tovarăşilor săi: 

— De-acum în munţi, în munţi, fraţilor, 
că de vom mai întîrzia cu şederea la Sarafina 
ne vom pierde viaţa... 

Cînd se luminase bine de ziuă, haiducii 
ajunseseră deja în munţi. Din acea zi, au pără¬ 
sit-o pentru totdeauna pe buna lor gazdă, căci 
poter’le porniseră pe urmele lor. 12 


* Nicăieri, însă, în toţi Carpaţii, nu putea fi 
un cuib, pentru haiduci şi tîlhari, mai bun de- 
cît acel pe care-1 da Loviştea: o groapă uriaşă 
plină cu sate, în mijlocul unui masiv orografic 
larg de 60 km, cu Valea Lotrului, minunată 
ca ascunzătoare, alăturea şi, în plus, cu ne- 
sfîrşit convoi de călători, totdeauna, ziua şi 
noaptea, pe drumul dintre Sibiu şi Argeş (Ion 




Planul casei Serafimei Di- 
coneasa (reconstituire ipo¬ 
tetică, după informaţiile 
primite de la Lucica An- 
cuţa, Nicolae N. T. Stoica 
şi Victor Popa, din satul 
Boişoara) 






NOTĂ EXPLICATIVĂ 


3. Sală *" 

4. Camera în care erau găzduiţi şi omorîţi tol- 
varii (negustori ambulanţi). 

5. Camera-dormiior a Serafimei Diconeasa 

6 Ascunzătoarea haiducilor 

Linia întreruptă indică pivniţa, iar linia cu 
punct — tainiţa în care ţineau haiducii ba¬ 
nii şi diferite obiecte preţioase, 
ai — intrare în pivniţă. Era acoperită cu 
o „tarabă" (capac de lemn). Prin acest loc 
erau aruncate în pivniţă leşurile tolvarilor. 
Pe urmă erau îngropate, 
a > — Intrarea principală în pivniţă. 
a3 — Intrarea secretă. Era un zid fals, din 
lespezi de piatră, care se putea lua sau pune 
la loc cu multă uşurinţă, 
a, — Intrarea în ascunzătoarea haiducilor. 
Linia şerpuită reprezintă „zăveada" de lînă 
colorată care masca această intrare. 







Zapis din ianuarie 1861 care poartă semnătura Serafime! 
Diconeasa. Documentul conţine date preţioase despre fa¬ 
milia şi averea acesteia 



ACT DE VINZARE-CUMPĂRARE 

(12 aprilie 1872 — Boişoara), 





ACT DE VINZARE-CUMPĂRARE 






Nicolae N. T. Stoica, bun cunoscător al unor date din 
viaţa vechilor familii din Boişoara. Din „arhiva" sa orali 
au fost luate cele mai preţioase informaţii privind fami¬ 
lia Diconesei Serafima 



LEGENDA PIETREI 
CU DOUĂSPREZECE CRUCI 


în partea de nord a satului Titeşti, în 
locul numit Poiana lu’ Răget se află o piatră 
mare pe care sînt încrustate douăsprezece cruci. 
Sc spune din bătrîni, că aceste cruci sînt semne 
haiduceşti. Sînt semnele celor 12 haiduci* care 
au trecut cîndva pc acolo. Haiducii strînscscră 
din atacurile pc care le dăduseră, şapte poveri 
de cal de bani din aur. Au îngropat toţi banii 
acolo sus la Poiana lu’ Răget, la vreo doispre¬ 
zece paşi distanţă de piatra cu douăsprezece 
cruci, şi într-o direcţie cunoscută numai de ei. 
Comoara a fost băgată lîngă o piatră albă ca 
laptele şi cu trei colţuri. Şi s-au jurat haiducii 
că nu vor scoate comoara unii fără alţii. 

Crucile mai mari de pe piatră reprezintă 
căpeteniile haiducilor, iar cele mici pe ceilalţi 
haiduci. 13 


* V. Andrei Pandrea, „Medic la Boişoara", Edi¬ 
tura pentru literatură, 1967, pag. 238. 


77 





LEGENDA LOCALITĂŢILOR VOINEASA, 
CIUNGET, MALAIA ŞI BREZOI 


După ce vechilor haiduci li s-a urii cu 
haiducia, plăcîndu-le lor mult locurile pe unde 
au umblat atîta vreme şi mai ales plăcîndu-le 
apa Lotrului, care e mai bună de băut ca una 
de izvor, au rămas pentru totdeauna pe aceste 
plaiuri . . . Dar n-au rămas toţi la un loc, ci 
s-au împărţit în patru cete mai mici, cu cîte 
un vătaf peste ei, aşezîndu-se în patru locuri. 
O ceată, care avea în frunte pe Voinea :: ', s-a 
aşezat unde e Voineasa azi; alta în frunte cu 

Ciungu, la Ciunget, în ascunzătoarea de acolo; 
vătaful Mălai şi cu ai lui s-a aşezat în locurile 
unde e astăzi Mălaia, iar ceata lui Breazu şi-a 
ales podeiul din gura Lotrului, unde e Brezoiul 
astăzi şi acolo a rămas. 14 


* Se spune că Volnea ar fi haiducit vreo doi¬ 
sprezece ani pe Valea 'Pietrei. Fiind urmărit de 
potere, s-a retras în cele din urmă în muntele 
Tîrnovu, unde s-a întîlnit cu alţi haiduci (Inf. 
Ştefan Iliescu, 92 ani, Voineasa 1970). 

S-aude că haiducii ar fi băgat în Piatra Tîr- 
novului douăsprezece poveri de cal de aur luat 
de la Maria Tereza (Inf. Constantin Iacob 
Vangu, 85 ani, Ciunget, 1970). 

LACUL SPURCAT 


Legenda spune că în anii cînd s-au abătut 
turcii asupra ţării noastre, ei au înaintat şi pe 
firul Oltului, în sus, ca stolurile de lăcuste. 
Din înălţimile muntelui Foarfecă, de la 
Streaja*, s-au ridicat atunci spre cer a nă¬ 
pastă şi urgie limbi de foc. Semnele străjerilor 
au pus degrabă în mişcare locuitorii acestor 
văi. Şi-au pus în spinare sau pe cai, puţinul 
avut şi au luat drumul codrilor, mai întîi pe 
Lotru în sus şi apoi pe firul rîulcţului 
Păscoaia. Au părăsit Brezoiul şi împrejurimile, 
mai întîi femeile şi copiii şi bătrînii. Rămăse¬ 
seră ca să bage de scamă la mişcările turcilor 
şi să-i întîrzie în înaintarea lor, bărbaţii cei 
mai de nădejde, înarmaţi cu flinte ori cu coase 
şi topoare. 

Straniul convoi, mînat din urmă de 
spaimă, a înaintat cu greu prin hăţişurile co¬ 
drului pînă la muntele Pietroasa, aproape de 
Robu. Aici, pe (plaiul Pietroasei, şi-au făcut 
vremelnice adăposturi toţi cei care apucaseră 
a fugi din calea mîniei turcilor. Nu departe de 
locul unde aveau adăposturile, într-un întins 

găvan al plaiului, îşi frămînta pînza de apă 
pînă-n celălalt mal noroios şi plin de păpuriş, 
un lac. 

Prin aceste părţi neprimitoare atunci şi 
vitregite de natură şi-au petrecut nevestele, bă- 
trînii şi copiii lotrenilor vreme îndelungată, 
atîta cît, în jos pe văi, cutreierau în cete 
păgînii. 

Şi mai spune legenda că mai multe femei 
la sorocite răstimpuri şi-au născut pruncii aici, 
în creierul munţilor. Şi neavînd lăcaş de în¬ 
chinăciune şi nici de cele de trebuinţă, preotul, 
care-i însoţise în aceste vremuri de răstrişte, a 
botezat copiii în lacul ce-şi măreţea întinsul în 
găvanul de pe plaiul Pietroasa. De atunci la¬ 
cul acesta se numeşte Lacul spurcat, căci din 
apa lui nu mai poate călătorul să-şi astîmpere 
setea. 15 


s ' Toponimia muntelui Foarfecă mai păstrează 
şi astăzi amintirea unor momente importante 
din istoria acestor meleaguri. La Streaja (denu¬ 
mirea unui loc aflat pe culmea muntelui) lotreni 
voinici, ageri şi curajoşi erau rînduiţi să supra¬ 
vegheze drumul Oltului, pentru a semnala prin 
focuri apropierea duşmanilor plecaţi după pradă 
(Inf. Gheorghe Surdu, Brezoi) 



MORMÎNTU’ 


în apropierea comunei Boişoara se află 
un deal numit Mormîntu’, a cărui legendă este 
destul de tristă. Se zice că într-o toamnă au 
plecat nouă flăcăi din satul Găujani să facă 
după datină lemne de priseacă pentru primă¬ 
vară. Ajunşi sus, în inima bătrînilor codri moş- 
neneşti, şi-au făcut repede o covergă pentru a 
avea unde să doarmă noaptea şi pentru a fi 
feriţi de fiare şi vreme rea. 

După ce au aşezat înăuntru trăiştile în 
care îşi luaseră de-ale gurii, s-au apucat să 
doboare la brazi. Munca lor a avut spor pînă 
în ziua cînd a început o vijelie aşa de puter¬ 
nică, încît scotea copaci din rădăcini. Vîntul 
bătea necontenit şi cădeau valuri de apă de 
parcă se spărsese cerul. Lucrătorii şi-au făcut 
şanţuri în jurul căsoaiei şi s-au aciuat în ea. 
Vremea se făcea din ce în ce mai urîtă. Din 
ploaie dăduse în lapoviţă şi pe urmă în zăpadă, 
începuse să ningă aşa de des şi cu. nişte plo- 
toage că nu se mai vedea nimic în faţa ochilor. 

Tăcuţi, posaci ca şi văile şi plaiurile din 
preajma lor, cei nouă stăteau în covergă în 

jurul focului. Cînd şi cînd mai scoteau cîtc 
o vorbă. .. 

— O să fim îngropaţi de vii aici — 
spuse flăcăul Sbanghină, poreclit Mormîntu’, 
deoarece era închis la fire şi. înjura la fiecare 
pas de mormînt. 

— N-am avut noroc fraţilor... Am 
pornit cu stîngul înainte, continuă altul. 

Toţi se încruntă, oftează pînă ce adorm 
într-un tîrziu cu răceala în suflet... 

Ninsese pînă dimineaţa dc aproape un 
metru şi nu era nici un semn de a sta. Frigul 
începuse să se înteţească şi el. Dinspre văgă¬ 
unile din preajmă urletele haitelor de lupi ve¬ 
neau tot mai aproape şi mai aproape. Pînă la 
urmă jigăniile flămînde au venit pînă la uşa 
căsoaiei şi chelălăiau de ţi se făcea părul mă- 
ciucă-n cap. 

Au trecut aşa vreo două zile. Lucrătorii 
nu mai aveau nici un lemn, iar focul a început 
să pîlpîie rar. De mîncare ar mai fi răbdat ei, 
ce-ar mai fi răbdat, dar de frig nu era chip. 

Pînă la urmă s-au gîndit c-ar fi bine să 
iese unul din ei, să se ia jigăniile după el, ca 
să poată aduna ceilalţi tîrşuri pentru foc. Era 
însă greu de hotărît cine să iasă. Pînă la urmă 
s-a tras la sorţi şi a căzut beleaua pe bietul 
Sbanghină. 

Sbanghină le-a spus c-ar fi bine să iese 
tus-nouă în acelaşi timp şi să se lupte cu fia¬ 
rele, însă ceilalţi n-au fost de acord. 

— Decît să dăm cu toţii năvală, mai 
bine să ieşim unu cîte unu pînă la sfîrşit, zi¬ 
seră mai toţi. 

— Vorba e că trebuie să facem acu’ rost 
de lemne! Altfel îngheţăm cu zile. 

— Du-te, frate Mormînt, cu Dumnezeu, 
du-te cît mai departe. 

— Şi să te zbaţi cît îi putea şi să fugi 
mereu! Să nu te laşi doborît. 

— Poate vei avea noroc să te întorci 
cu bine. 

Sbanghină clătină din cap, aruncă o uită¬ 
tură cruntă spre cei opt, a ceartă şi blestem. 
Ia apoi toporul, deschise uşa sălaşului şi sbuc- 
neşte afară, izbind cu furie în stînga şi în 
dreapta, apoi în faţă, fără să se uite unde dă 
şi de loveşte ori nu. Da de frica morţii, da să 
întîrzie pieirea cît mai mult. Abia putea să 
înainteze prin nămeţii de zăpadă. Haita de 
lupi îl urmărea la fiecare pas. Lighioanele sar 
să-l atace, însă Sbanghină îşi adună ultimele 
puteri şi izbeşte în plin, despicînd capul uneia. 
Sîngele le-a întărîtat şi mai rău şi numai o 
minune l-ar mai fi putut scăpa. Trupul nefe¬ 
ricitului Sbanghină a devenit în cîteva clipe 
motivul de încăerare a jivinelor flămînde... 

Cei opt ies tiptil din adăpost, îşi fac cu 
anevoie cărare, taie crăci multe şi mari de brad 
şi se întorc cu ele în spinare, tremurînd de 
frig dar şi de frică. 

Au aprins focul şi au pus tuciul să facă 
mămăliga. Erau galbeni de nemîncare, de ne- 
odihnă şi de groază, iar inimile abia le mai 
băteau în piept. Tot felul de arătări le umblau 
prin minte, le sfîşiau inimile. 

Zăpada acoperise definitiv căsoaia. înă¬ 
untru era întuneric beznă. De atîta povară 
căzută peste el, acoperişul îşi îndoi scoarţele 
de brad ce-1 învăluiau. Un trosnet scurt de 
cosoroabă, urmat d’un pîrîit lung de căpriori, 
un răbufnet înfundat, un vaiet pierdut şi 
apoi... tăcere. 

De sub morman a început să iese puţin 
fum. S-au aprins de la jarul din vatră, ramu¬ 
rile de brad şi au ars cu ele şi leşurile strivite, 
luînd foc şi pădurea toată-n jur. 

De atunci, dealul acesta pleşuv s-a numit 
Mormîntu’ şi că a murit acolo fratele Mor- 
mîntu şi că şi-au găsit năprasnic sfîrşit cei opt 
tovarăşi ai săi. Oamenii zic că cele opt iz¬ 
voare care ţîşnesc din coastele lui sînt sufletele 
celor zdrobiţi de covergă, îngropaţi sub ea. lc 





POIANA LUI IOSOV 


în Boişoara a fost unu’ Iosov al Ilinii. 
înir-o iarnă el s-a dus să-şi taie lemne de foc. 
A găsit într-o poian'ă un fag rhare aplecat, care 
avea două giumînări. S-a urcat în el şi a în¬ 
ceput să taie la o giumînare. Cînd giumînarea 
se mai ţinea din puţin a început s-o împingă 

cu toporul, dar â alunecat şi a căzut. A venit 
giumînarea peste el şi l-a omorît. 

De atunci toată lumea i-a zis acelui loc 
Poiana lui Iosov. 17 



CÎND SATUL DRĂGĂNEŞTI 
A FOST BÎNTUIT DE CIUMĂ 


într-o duminică dimineaţa, zi de Paşti, 
cînd ieşiseră oamenii de la biserică şi se întor¬ 
ceau pe la casele lor, a apărut pe cărarea ce 
cobora dinspre munte, o namilă de urs, venind 
agale şi fără să-i pese de cumplita zarvă a 
cîinilor. Cu toată larma iscată, gadina* îşi ve¬ 
dea mai departe de drum. S-au repezit atunci 
cîţiva gospodari în gardurile din apropiere şi 
au smuls nişte pari mai potriviţi, apoi au izbit 
cu toată nădejdea. Lovit de unii dintr-o parte, 

hăituit din alta, ursul şi-a arătat mai întîi cu 
mînic colţii, urlînd. A încercat s-o ia apoi 
spre pădure, dar încolţit şi-a dat sufletul sub 
păliturile înverşunate ale sătenilor. Aceştia, 
după ce i-au mai cărat cîteva, spre a fi siguri 
că nu mai mişcă, văzîndu-1 costeliv şi cu blana 
numai petice, l-au tîrît ceva mai departe de 
drum, lăsîndu-1 acolo şi dueîndu-se în 
treaba lor. 

Trei zile mai tîrziu, cînd oamenii aproape 
că uitaseră întîmplarea şi numai duhoarea grea 
ce venea din susul satului le amintea de ursul 
mort, s-a abătut asupra aşezării lor cumplita 
molimă — ciuma. Prea tîrziu şi-au dat ei 
seama că jivina venise în sat, alungată de răul 
ce o măcina înăuntru. 

Şi-au început a muri oamenii, mai întîi 
cîţiva pe zi, apoi cu zecile. în cîteva săptămîni 
moartea secerase jumătate din sat: şi tineri, şi 
bătrîni, şi femei şi copii, fără osebire. Cum¬ 
plita privelişte băgase groaza în cei care mai 
erau încă sănătoşi şi care mai nădăjduiau încă 
să scape cu viaţă. 

într-una din aceste zile pline de spaimă, 
unul dintre bătrîni veni cu ideea ca cei sănă¬ 
toşi să plece cu plutele în josul Oltului, sin¬ 
gura ieşire prin care puteau scăpa de molima 
ce-i împuţina văzînd cu ochii. în cea mai 
mare grabă sătenii tăiau arini, făceau plute fie 
din bîrnele caselor pe care le dărîmau, fie din 
copacii tăiaţi. întreaga vale era cuprinsă de 
zgomotul loviturilor de securi. Pe plutele le¬ 
gate în repezeală, oamenii şi-au aşezat gospo¬ 
dăriile şi-au pornit la vale pe firul Oltului. 
La asfinţitul soarelui satul era pustiu. Ruinele 
caselor stricate şi biserica părăsită din vîrful 
dealului rămăseseră singurele urme ale aşezării 
liniştite de altă dată. 

După două zile de mers, sleiţi de puteri, 
fugarii au tras plutele într-o luncă ce se întin¬ 
dea în stînga Oltului. Aici îşi aşeză fiecare 
bruma de gospodărie care reuşise s-o aducă cu 
preţul atîtor primejdii, pe plute. 

Satul nou întemeiat, l-au botezat Drăgă- 
neşti (Drăgăneştii de Olt — N.R.), în aminti¬ 
rea celui pe care-1 părăsiseră cu atîta grabă 
şi jale. 18 


Gadină, gadine, s.f. — jii 



LEGENDA PRIMULUI CLOPOT 
AL MĂNĂSTIRII COZIA * 


Era în toamna anului în care Mircea 
Voevod terminase de clădit mănăstirea Cozia. 
Călugării primiră din partea bunului domn 
moşii pentru frumoasa mănăstire. Dar ci se 
rugară linguşitori pentru mărirea moşiei incit 
domnul, fiind un bun credincios şi văz.înd cum 
se tînguiau, le spusese ca moşia lor să se în¬ 
tindă atîta cit se va auzi clopotul ce urma să 
fie turnat şi aşezat în clopotniţa mănăstirii. 

Călugării comandară un clopot uriaş. Tur¬ 
nat gata, acesta cu greu a fost adus intr-un car 
tras de şase perechi de boi voinici. Ultimul pas 
pe care l-au făcut căruţaşii, venind dinspre 
Ţara Ardealului, a fost nu departe de Cozia 
la vărsarea Lotrului în Olt. Moşnenii de prin 
aceste locuri, aflînd vestea, au venit să-l vadă. 

Spre un grup de oameni mai în vîrstă, 
un unchiaş pirpiriu se apropie tăcut şi îngîn- 
durat. 

— Fraţilor, acest clopot nu-i făcut pen¬ 
tru ca la bătăile lui să ne-nchinăm. 

Toţi se uitară nedumeriţi la el. 

— Da, da, — continuă el —. cînd va 
bate ăsta, sunetul lui ne va lovi ca un bici. 
Dacă vîntul nu va bate dinspre izvoarele Lo¬ 
trului, ca să ne apere de vuietul lui, apoi vă 
spun eu că vom pupa tălpile călugărilor şi nu 
ne vom mai chema moşneni. 

Oamenii tresăriră. Abia acum îşi dădeau 
seama că moşul are dreptate. 

— Ăsta-i clopotul lăcomiei, zise careva. 

— De făcut nu mai e nimic, continuă 
moşneagul, decît să facem o jalbă la Domnie 
şi să spunem că neam de neamul nostru moş¬ 
neni am fost şi nu vom intra în moşia Coziei 
orice s-ar întîmpla! 

— Credeţi că jalba ne va scăpa de belea? 
— întrebă un altul. 

Oamenii se uitară la unchiaş, unchiaşul se 
uită la clopot, apoi la tovarăşii săi. 

— Numai cu o minune ne mai putem 
scăpa, mai adăugă moşul, plecînd încet, la fel 
de tăcut şi îngîndurat cum venise. 

în faţa mănăstirii toţi călugării îmbrăcaţi 
cu sutane lungi şi potcapetele pe cap ieşiră în 
frunte cu stareţul să vadă clopotul mult aşteptat. 

Conducătorul convoiului, îmbrăcat cu o 
haină de pănură, încălţat cu opinci, iar după 
gîtu-i atîrnîndu-i o traistă cu baieră, se apro¬ 
pie de stareţ, îi sărută mîna şi-i zise smerit: 

— Sfinţia-ta, clopotul e adus fără stri¬ 
căciuni. Aş ruga pe sfinţia-voastră să-mi ierte 
îndrăzneala, dar oamenii se grăbesc să plece 
şi m-au trimis pe mine să cer plata. 

Stareţul îl privi cu ochii săi lucii şi-l 
măsură din cap pînă-n picioare. 

— Cum crezi că mănăstirea care abia s-a 
zămislit poate plăti atîta bănet? Oamenii să 
fie mulţumiţi că vor fi amintiţi în slujbă pen¬ 
tru ajutorul lor. 

— Da, sfinţia-ta, oamenii au fost toc¬ 
miţi cu bani, nu cu vorbe şi... 

— Nu ţi-e ruşine să vorbeşti aşa cu un 
trimis al Domnului, care se chinuieşte pentru 
ticăloşiile voastre? De unde eşti de fel, de vor¬ 
beşti cu atîta îndrăzneală? 

Căruţaşii se apropiară la sfada şi stri¬ 
gătele stareţului. Văzînd că nu le dă nimic 
pentru munca lor, se uitară întrebători la şeful 
convoiului. Acesta privi la tovarăşii săi, făcu 
un pas către stareţ şi-i zise apăsat: 

— Mă numesc Ion Ciurea şi sînt moş- 
nean din Brezoi. Nu am nevoie de banii tăi 
pentru mine, ci pentru oamenii ăştia care s-au 
trudit alături de boi să vă scoată clopotul la 
deal. Fie ca el să nu dăinuiască mult atîrnat 
în clopotniţă!... 

Stareţul rămase înmărmurit de îndrăz¬ 
neala lotreanului. Acesta se suci însă pe căl- 
cîie şi dintr-o săritură sprintenă, fu călare. Se 
îndreptă apoi în trap uşor pe firul Oltului 
în sus. 

Tîrziu se dezmeticiră şi călugării şi iz¬ 
bucniră în blesteme şi ameninţări. Ion Ciurea 
însă nu mai auzea. 

Clopotul rămase în căruţă, oamenii de¬ 
jugară boii şi plecară şi ei necăjiţi de răspunsul 
stareţului. 

In zilele ce urmară, dulgherii lucrară clo¬ 
potniţa. După o săptămînă, ea fu gata. Urma 
să fie ridicat clopotul, lucru greu, la care că¬ 
lugării chemară multe braţe în sprijin. 

Era o zi însorită. Oltul curgea domol nu 
departe dc locul lucrării. După o 7,i dc muncă 
încordată, clopotul nu putu fi pus dccît pe bu¬ 
tucii aflaţi dedesubtul locului unde urma să fie 
agăţat. A doua zi, dimineaţa, oamenii veniră 
fără tragere de inimă. Ştiau că lucrează de¬ 
geaba, ba urmau să fie şi sub stăpînirea călu¬ 
gărilor. După opinteli zdravene, spre amiază, 
clopotul fu ridicat pînă la grindă. Urma să 
se bată pana groasă de fier şi să fie stricată 
schela dc butuci dc dedesubtul lui, să-l lase 
atîrnat. 

După odihnă oamenii se apucară iar dc 
lucru. Veni şi stareţul cu toţi călugării. 

Meşterul dulgher se apropie de el şi-i 

zise: 

— Sfinţia-ta, clopotul e prea mare, şi 
după ce-i vom scoate schela, mi-e frică să nu 
sc rupă clopotniţa. 

— Nu se va rupe, prostule, căci îl ridi¬ 
căm pentru slava lui Dumnezeu. Hai, daţi-i 
zor ! 

Meşterul îşi strînse oamenii şi le spuse: 

— Oameni buni, clopotul e greu, şi dacă 
veţi vedea că nu ţine clopotniţa, lăsaţi orice 
şi fugiţi. Dacă va cădea, face prăpăd mare în 
calea lui. 

Un murmur de aprobare se ivi printre 
oameni. 

— Nu vi-i frică de Dumnezeu, ticălo¬ 
şilor, să-l lăsaţi să cadă? Să-l sprijiniţi cu spi¬ 
narea voastră! Să cadă pe voi, dar să nu-1 
lăsaţi. Cum credeţi voi că vom fixa hotarele 
mănăstirii dacă va cădea? — zise stareţul în'drep- 
tîndu-se spre oameni, strigînd şi dînd din mîini. 

— Apucaţi-vă de lucru şi nu uitaţi ce 
v-am spus, zise meşterul oamenilor săi. 

Aceştia se apucară de treabă. Prinseră 
toarta clopotului de grinzile groase de stejar, 
apoi începură să strice schela. Se apropiau cu 
teamă de clopotniţă. Meşterul se dădu lîngă 
punctul slab al schelei şi cu toporul începu s-o 
strice. După multe bocănituri aceasta se pră¬ 
buşi. Clopotniţa se clătină şi pîrîi... 

Oamenii lăsară schelele şi fugiră. Stareţul 
privea cu pumnii la gură şi se ruga să nu cadă. 

— Să vie meşterul la mine! — strigă sta¬ 
reţul. 

Meşterul veni şi-i zise: 

— Sfinţia-ta, clopotniţa nu va ţine mult... 

— Taci şi nu vorbi cu păcat — se răsti 
la el stareţul. Azi e sîmbătă şi mîine vom 
trage clopotul. Voi trimite în toate satele din 
împrejurimi cîte un călugăr. Dacă se vor auzi 
bătăile clopotului în acel sat, apoi acela va 
intra în stăpînirea mea şi a moşiei mănăstirii 
cu toate pămînturilc lui. 

Veni şi scara. Călugării intraseră deja în 
satele vecine. O dată cu ivirea zorilor, oamenii 
din satele Loviştei se sculară şi aşteptau acum 
să audă clopotul. Ştiau că de sunetul lui atîrnă 
libertatea lor. 

După slujbă stareţul veni cu tot alaiul 
de călugări şi slugi lîngă clopot. îl stropiră cu 
aiazmă, îl ocoliră cîntînd, ţinînd în frunte pra- 
purele. 

Cu ochii lucioşi şi mîinile tremurînde, 
stareţul apucă frînghia clopotului şi trase. Clo¬ 
potul nici nu se clinti. Strigă atunci la că¬ 
lugări: 

— Veniţi, fraţilor, şi trageţi şi voi. Nu 
vă e ruşine să mă lăsaţi singur, bătrîn cum 
sînt? 

Vreo zece-cincisprezece călugări se repe¬ 
ziră şi traseră de frînghii. 

Clopotul se mişcă, însă nu deajuns ca să 
bată. O dată cu clopotul se mişcă însă şi sche¬ 
lăria. Pîrîi îndelung. Călugării fugiră care în¬ 
cotro. 

— Trageţi, trageţi... zicea stareţul, pri¬ 
vind cu ochii holbaţi, dînd din mîini şi strigînd. 
Călugării se opintiră iar tare. Un dăngănit pu¬ 
ternic ce-i asurzi pe toţi, izbucni de sub pă¬ 
lăria clopotului. Urmă o a doua bătaie şi mai 
puternică, după care un pîrîit puternic şi tros¬ 
nituri grozave îi puse pe toţi pe fugă. Clopotul 

şi clopotniţa se prăbuşiră vuind. Săreau ţăn¬ 
dări şi scînduri. Uriaşul clopot se rostogoli, lo- 
vindu-se de toţi bolovanii. 

— Se duce în Olt!... Se duce în Olt!.,. 

Oamenii se repeziră în frunte cu stareţul 
care striga ca un nebun. 

Clopotul se izbi de un bolovan şi după 
un salt înalt se prăbuşi în apele tulburi ale 
Oltului. Stropi mari săriră în lături, apoi apa 
acoperi totul. 

Oltul îşi urma nepăsător drumul său de 
veacuri. Călugării şi stareţul se văicăreau pe 
mal cu mîinile pe cap. Mormăiau în neştire: 

— Clopotul... clopotul nostru. 

De atunci primul clopot al Coziei n-a 
mai putut fi scos din Olt, pierzîndu-i-se urma 
pentru totdeauna. 19 


* O variantă a acestei legende pretinde că ar 
fi căzut în Olt, în vremuri de demult, un clo¬ 
pot colosal destinat Episcopiei din Rîmnic sau 
Mănăstirii Curtea de Argeş, care de veacuri stă 
îngropat în valurile clocotinde ale rîului (C. 
Alessandrescu, Dicţionar geografic al judeţului 
Vîlcea, pag. 96, Bucureşti, 1893). 

De la Cornetu, Oltul curge formînd o mul¬ 
ţime de cotituri printre nişte stînci înalte şi 
sălbatice. In acest spaţiu se află cel mai greu 
pasagiu al drumului ce duce la Sibiu, numit la 
Clopot (C. Alessandrescu, Dicţionar geografic 
al judeţului Vîlcea, pag. 96, Bucureşti 1893). 



La Clopot. In legătură cu denumirea a- 
cestui loc circulă următoarea legendă: Pe 
timpuri, călugării mănăstirii Cozia au 
vrut să ridice pe munte un clopot mare 
pentru a se auzi sunetul lui cit mai de¬ 
parte. Voiau să-şi întindă stăpînirea pînă 
unde se auzea sunetul lui. . . 

S-au dus călugării la Bivolari, au luat 
şase perechi de bivoli şi au transportat 
clopotul pe un tîrş pînă aproape de vîr- 
ful muntelui. Tot smucind bivolii din- 
tr-o pai te într-alta, căci era tare greu 
de urcat, s-a rupt tîrşul şi clopotul s-a 
prăvălit în Olt. (Inf. Ion Bulbuce], 31 
ani, Călimăneşti, 1970). 










PODUL CĂLUGĂRULUI 


Sc zice că odată un călugăr al mănăstirii 
Cozia a fost trimis la Malaia ca să ia obliga¬ 
ţiile pe care le aveau mălăienii faţă de mănă¬ 
stire. A ajuns acolo într-o zi de sărbătoare. 
Cînd l-au văzut mălăienii au pus rnîna pe el, 
l-au bătut zdravăn şi i-au rupt şi-un picior. Şi 
a plecat călugărul aşa cu picioru’ tîrîş pe Lotru 
în jos, blcstcmînd la fiecare pas. I-a blestemat 
să se aleagă praful de toţi, neam de neamul 
lor. .. 

A mai coborît pe Lotru pînă-n dreptul 
satului Luncani :; \ Acolo l-a întîlnit o mătuşă 
şi l-a luat la ea acasă pentru a-i da îngrijirea 
necesară. Mătuşa avea casa pe un pod, mult 
mai sus de vatra satului. 

Au început dup’aia ploile şi a venit Lotru 
mare şi vreo trei luni de zile n-au putut coborî 


* Dăm mai jos un document caic dovedeşte 
că a existat acest sat pe Valea Lotrului: 

1661 (7169), iunie, 6 

Onufrie monahul din satul Luncani şi cu 
fiul său Stoian dau zapis egumenului Efrem 
al Coziei că închină partea lor de moşie din 

de acolo, din cauza apelor care se revarsasera, 
nici baba şi nici călugărul. După retragerea 
apelor, s-au găsit numai bolovani. Satul Lun- 
cani dispăruse. 

Şi a mai stat călugărul la mătuşă, acolo 
în pod, încă trei ani. Abia în al patrulea an 
a ajuns la mănăstire. De-atunci locul unde a 
stat călugărul se numeşte Podul Călugărului. 19 


Luncani şi din văile cu peşte „insă din Valea 
Văsilatului, dăn bătaia peştilor al nouălea peşte 
să fie al mănăstirii şi din Valea Păscoaie, iar 
al nouălea peşte şi din Valea lui Stan, iar al 
nouălea peşte pentru că au fost partea mea: 
deci să aibă sfînta mănăstire a căuta şi a 
lua ver den peşte, ver den păsări ce să co¬ 
prinde pre acest hotar". Să se pomenească 
Mărturii „părintele vlădica chir Ignatie şi 
post preda Dolofan şi Ivan frate-său ot Stoe- 
neşti şi Ivaşco log ot Berislăveşti, Nicula ot 
Călimăneşti, Vitan din Băiaşi şi Martin din 
Piteşti, Dragomir spăt. ot Copăceni şi Sava 
monav". 

A.S. Bucureşti. Condica Brîncovenească, 
nr. 265, fila 292. 

Revista Istorică Română 1943/voi. XIII, 
fasc. II. 

După informaţiile adunate din teren se pre¬ 
supune că satul Luncani ar fi fost situat un¬ 
deva, între Păscoaia şi Vasilatu. 

ACOLO UNDE EXISTĂ ASTĂZI 
SCHITUL CORNET 


Pe timpul cînd în aceste locuri mişunau 
turcii, doi boieri cu soţiile lor şi-au luat pun¬ 
gile cu bani şi au apucat poteca munţilor. 
După zile de oboseală, flămînzi şi cu hainele 
zdrenţuite, au ajuns în faţa unei peşteri din 
munţii Priboiului, ce putea să-i adăpostească 
pe toţi de primejdie. Dar, norocul boierilor n-a 
lost prea mare. Fugind de turci, au dat peste 
hoţi. Mai bine zis hoţii au dat peste ei. Doi 
lotri* ce treceau pe acolo călare, au zărit pe 

unul din boieri, adunînd vreascuri. Urmărindu-1 
i-a deseoperit pe toţi. De spaimă, cele două 
femei au luat-o la fugă pe coastă la vale. Una 
dintre ele fiind aproape să nască, n-a putut 
să-şi continue drumul şi s-a ascuns într-o peş¬ 
teră. Cealaltă a fugit mai departe, pierzîndu-i-se 
urma. 

Boierii şi lotrii s-au luptat pînă ce a fost 
răpus cîte unul din fiecare. Boierul rămas în 
viaţă a fugit. Hoţul, furios de moartea tova¬ 
răşului său, dornic de a se răzbuna, a început 
să-l caute prin pădure. După cîteva ceasuri, 
hoţul mai furios, a dat peste soţia boierului, 
care-şi strîngea în braţe copilul abia născut. 

Speriat, căutînd cu ochii cînd într-o pane, 
cînd într-alta, tresărind şi întorcîndu-se la fie¬ 
care foşnet, boierul a reuşit să găsească peş¬ 
tera în care se ascunsese soţia sa. Dar bucuria 
lui a fost înlocuită într-o clipă de o disperare 
nemărginită, la descoperirea acelui groaznic ta¬ 
blou... 

Coborînd din munte, îndurerai peste 
poale de moartea nevestei şi a copilului, boierul 
a construit, cu banii pe care-i avea la el, o 
bisericuţă* 1 *' din lemn chiar pe locul unde există 
astăzi Schitul Cornet. 21 


s ' Avem şi dovezi precise că tîlharii au fosl 
o realitate în Loviştea. Ne-o spune între alţii, 
Domenico Sestini — cel care, cum am văzut, 
trece prin Loviştea în 1780. Toată regiunea era 
bîntuită de tîlhari — şi el însuşi înlîlni un 
transport din aceştia condamnaţi la moarte (Ion 
Conea, „Ţara Loviştei", pag. 146) 
s * Dintr-un document care datează din anul 
1610, aflăm că a mai existat un lăcaş bisericesc 
înainte de 1666 — anul construirii actualului 
schit. Dăm mai jos conţinutul documentului: 



1610 + Adecă eu Onofrie călugărul care m-am 
chematu Oprea Tearciu di în Pruiani scris-amu 
la fărăşenia mia cîndu rnerşu în sta mănăstire 
în Cornetu, văzîndu că voiu să moriu eu mi 
dediupartia mia det moşie stei mănăstiri Cor. 
(ne)tului însă partia mea de moşie jumătate 

însă locuire . de păstă totu hotarulu, 

di în cîmpu, di în pădure şi di(n) selişte di 
în pometu pe jumătate şi di în apă şi di în 
munte, să se înpartă cu fiiu meu Dumitru în 
doua de păstă tot hotarulu şi amu datu stei 
mănăstirii Cornetul(u)i să mă pomenească 
aicia unde-mu zăcu oasele şi mărturie călu- 
găraşii toţi şi megiaşii toţi. O cărstu miasto 
(sic) 

Eu popa Ionu Eu Ivaşco vătahu, Eu Neagoc, 
Eu Pătru Pruianu 

(N. Iorga — Documente mai ales argeşcne, 
ale Eforiei Spitalelor Civile în Buletinul Comi¬ 
siei Istorice a României, volumul III, 1924, 
pag. 80, doc. 7). 





Schitul Cornet din comuna 
Racoviţa, zidit la 1666 de 
vel vornicul Mare? Băjescu 
şi soţia sa, Maria, pe 
timpul lui Radu Leon Vo¬ 
ievod. Pictura din altar s-a 
făcut în anul 1761 cu chel¬ 
tuiala jupînului căpitan 
Alexe-Lovişte. 




BALAURUL 


în Ciungei trăia cîndva un vînăior numit 
Florea Ionescu. Intr-o zi el a plecat cu ciurda 
la vînătoare pc Latoriţa la deal, spre Frasini. 
Pusese fiare în pădure. Plouase şi venise Lato¬ 
riţa marc, aducînd prund mult. Florea a tre¬ 
cut apa peste un trunchi de brad şi s-a în¬ 
dreptat spre locul unde pusese fiarele să vadă 
ce s-a întîmplat cu ele. Cînd ajunge acolo, 
fiarele nicăieri. Erau smulse cu totul. Se zăreau 


116 



urme multe şi tăvălituri. Dăduse ursul intr-un 
fier şi plecase cu el. Deodată Florca auzi tros¬ 
net de vreascuri şi zuruit de lanţuri. Era ursul 
care tîra fierul. Vînătorul nu mai avea cînd 
să-l ochească. Cit era el de curajos, fugi în- 
spăimîntat. Ursul după el tot mai aproape şi 
mai aproape. Noroc că fierul s-a agăţat cu 
ciulinurile sale de rădăcini şi răgălii. Ursul în¬ 
curcat în lanţuri mormăia furios, neputincios. 

Florea a trecut apa tot peste trunchiul 
de brad dar acum acesta se mişca. Nu era 
trunchi de brad ci un balaur cu capul cît gă¬ 
leata. Vînătorul s-a ascuns repede după un fag 
înalt şi gros. Sta cu durda în sus... Balaurul 
fluiera... Şi-a arcuit o dată corpul şi a sărit 
peste fag la cîţiva metri mai sus de vîrf. Florea 
a pus durda la ochi şi l-a ţintit drept în guşă. 
Corpul balaurului sărise departe, iar trupul 
nemaipomenit de gros mătura pămîntul, aduna 
găgui, buruieni. 

Vînătorul a observat pc capul balaurului 
un corn lung de-o şchioapă. A luat cornul 
acasă, gîndind că-i va fi de trebuinţă la ceva. 
Şi într-adevăr, nu după mult timp veneau la 
Florea oameni bolnavi de ochi din toată Ţara 
Loviştei şi de dincolo de ea, ca să le dea răză- 
tură din cornul balaurului. Se zice că răzătura 
le făcea bine la ochi, îi tămăduia. 22 
* 

Uite cum a fost. Florea Ionescu* a ple¬ 
cat într-o zi de acasă. Avea fiare în pădure. 
Ducîndu-se pe Latoriţa la deal a găsit un brad 

peste apă şi a trecut din faţă în dos, unde avea 
fiarele puse. Ajungînd acolo, n-a mai găsit fia¬ 
rele. Dăduse ursul în ele. Le smulsese din locul 
lor şi fugise cu ele cu tot. Fiarele aveau nişte 
ciulinuri şi datorită lor se făcuse o dîră prin 
iarbă. Florea a mers pe dîra lanţurilor şi a dat 
de urs. Cînd l-a văzut, ursul s-a luat după el. 
Florea, văzînd cît de furios e ursul şi nemai- 
avînd timp să încarce durda, a luat-o la fugă. 
Pînă la urmă s-au prins ciulinurile fiarelor de 
nişte rădăcini şi ursul a rămas acolo în dos. 
Florea a trecut în faţă, tot peste brad, care era 
un fel de punte. Acolo venise plăvis mare. 

Unchiaşului i-a mirosit ceva... şi aşa a 
fost. S-a dăşirat din plăvisul ăla un balaur 
marc şi s-a luat după el. Florea fugea şi ba¬ 
laurii’ îl gonea. Ţinea balauru’ capul ridicat 
cît un stat dc om şi fluera cum flueră un om 
în deşte. Şi mergînd pe zăvoi la vale, Florea 
Ionescu a găsit un copac mare răsturnat şi s-a 
pus jos după el. Balauru’ a venit pînă pe co¬ 
pac şi acolo l-a pierdut. Copacul a fost gros 
cam de un metru şi jumătate. Şi dacă l-a pier¬ 
dut, Florea s-a pus pe spate şi l-a împuşcat 
drept în gît şi i-a retezat gîtul. Strîngea corpul 
lui atunci făgui ca pe picior şi-i făcea mă¬ 
tură... S-a zbătut pînă seara la asfinţitul soa¬ 
relui... 

Avea balauru’ capul cît o găleată de muls 
oile în ea, cît o strungăreaţă. In capul lui era 
un corn, uite aşa (povestitorul arată pe degete 
mărimea cornului) cam de-o şchioapă. Florea 

Ionescu a luat cornul şi l-a adus acasă. Să fi 
Văzut apoi cc dc oameni bolnavi de ochi din' 
„ţară" şi dc dincolo, din Vaideeni şi Horezu, 
veneau la Florea să le radă din corn. Le făcea 
bine la ochi. 23 


îmi amintesc de el de cind aveam şnpte-opt 
ani Stătea la o masă făcută numai dintr-o 
blana de p.ilun, bătea din deşte şi zicea: 
„I Im | .. . am trăit o sută patru ani şi parcă 
sunt numai patru ani. .Nu ştiam eu p-auinci 
ce vrea să spună cu asta, dar mi-a rămas aşa 
în minte (Inf. Constantin lacob Vangu, 85 ani, 
Cuinget, 1970). 





pe Valea Latoriţei 




Bisericuţa"' din Ciunget — un veritabil monument al arhi¬ 
tecturii populare loviştcne. Este construită în anul 1861, 
avînd ctitor principal pe vestitul vînător Florea lonescu. 


s ‘ Aceasta excelează prin originalitatea moti¬ 
velor ornamentale executate în lemn. în orna¬ 
mentaţia tindei, a ocniselor dintre pronaos şi 
naos cît şi a „uşilor împărăteşti", domină, în 
variate forme, motivul zoomorf „coarnele de 
berbec". La intrare, deasupra uşii, acest motiv, 
(v. a şi b), ţine locul oricărei inscripţii. E sufi¬ 
cient să ştii ce simbolizează, pentru a deduce că 
aici a fost un lăcaş de închinăciune al păstorilor. 

LEGENDA SATULUI TITEŞTI (I) 


Se spune că strămoşii locuitorilor din Ti- 
teşti aveau casele sus la Căşărie*. 

Intr-o zi de sărbătoare, cînd mai toţi oa¬ 
menii erau la biserică, a venit aici dinspre 
munţi un balaur uriaş şi a înconjurat biserica 
cu trupul lui. A pus pe treptele scării coada şi 
capul cruciş peste ea. Era înfometat şi aştepta 
să iasă oamenii de la slujbă ca să-i mănînce. 

Cei care erau pe afară, au văzut ce mare 
nenorocire îi pîndea pe fraţii lor. S-au dus 




repede acasă şi au adus mulţi saci cu lînă** 
pentru a-1 păcăli pe balaur. I-au dat cîte-o lînă, 
cîte-o lînă pînă ce s-a umplut. Balauru’ a în¬ 
ghiţit atît de multă lînă încît nici nu s-a mai 
putut întoarce ca să muşte. Atunci au sosit cu 
toţii şi l-au omorît. 

Dc atîta spaimă oamenii au părăsit satul 
şi s-au mutat mai jos, unde e astăzi Titeştiul. 24 


' Numele topic — Căşârie este cel mai bun 
argument că locuitorii Loviştei s-au ocupat de 
creşterea vitelor încă din cele mai vechi tim¬ 
puri. 

La Căşărie era locul unde ţineau oamenii pc 
timpuri oile. Acolo le înohideau şi tot acolo le 
mulgeau şi făceau caş (Inf. Dinu Mărcoiu, 
86 ani, Titeşti, 1970). 

::s ' Element specific mediului păstoresc. 



LEGENDA SATULUI TITEŞTI (II) 


Cînd era satul sus în Căşărie, oamenii 
erau tare necăjiţi. Era un balaur care prăpădea 
lumea şi vitele. Acolo n-au mai putut oamenii 
să stea. Au venit mai în vale şi şi-au făcut 
casele pe-aici, pe unde este astăzi satul Titcşti. 
S-au găsit doi oameni şi nu s-au lăsat pînă nu 
l-au omorît. Le mîncasc şi lor balaurii’ cîtc-un 
mîn/.at. 

în mijlocul satului era un lag mare şi 
gros. Cei doi oameni s-au urcat în fag şi au 
făcut un pat pe crengile lui. Pe urmă au strîns 
din sat multe viguri de pănură, ţoale şi mult 
var nestins. Toate le urcau în fag şi le puneau 
pe pat. De-acolo le aruncau direct, în gura 
largă a balaurului. A înghiţit balauru’ la pă¬ 
nură şi var nestins pîn’a plesnit. Luase varu’ 
foc în el. Fierbea nu altceva.. . 25 

CELE ŞAPTE FETE CU PÂRUL GALBĂN 


„Pe timpul tinereţilor melc, mă duceam 
cu caii noaptea-n pripon, în locuri mai izolate, 
într-o noapte, stînd întins pe iarbă, m-am po¬ 
menit cu oaii zdropănind*, adunîndu-se toţi îm¬ 
prejurul meu. Era pe la miezul nopţii şi era 
lună şi frumos!... Eu m-am sculat repede si 
m-am uitat să văd ce s-a întîmplat. Şi-au apă¬ 
rut deodată în faţa mea, de departe, şapte 
fete cu părul galbăn, galbăn şi frumos, lung 
pînă la brîu. Toate erau îmbrăcate numa-n alb. 




Veneau dinspre răsărit, ţinîndu-se de mînă una 
de alta şi cîntau: 

Foaie verde de-avrămeasă. 

Unde nu e leuştean, 

Leuştean şi odolean, 
liste ţoală lumea-a noastră. 

Şi m-am uitat după ele, cum se duceau 
spre munte, pîn’au pierit. De-atunci mi-am 
pus leuştean şi odolean în grădină ca să nu 
fiu al lor". 26 


* A zdropăni, vb. IV intranz. — a tropăi; a face 
zgomot cu copitele. 





CUM A DAT FOC ZMEULUI 
DOMNICA GIUPANA-CRASTEA 


Lîngă casa noastră era un nuc. O ve¬ 
cină, Domnica Giupana-Crastea a văzut odată 
că a intrat în scorbura nucului o lighioană cu 
capul mare ca de cîine şi flocos. Acea lighioană 
era zmeu. 

Ea a adus repede fîn, a astupat scorbura 
şi i-a dat foc. Zmeul a ţipat, a ţipat, dar n-a 

mai putut scăpa de foc. A ars. Mătuşa Dom- 
nica lua untură din locul unde arsese zmeul şi 
dădea femeilor să-şi ungă capiii betegi. 27 

